तामुलपुर कलबारियाव गामिनि रायजोफोरा सरकाररि माइरं होग्रा एजेन्टनि हेंथायै खुद्रिखांदों। बाक्सा जिल्लानि तामुलफुर कलबारियाव माइरं होग्रा एजेन्टनि हेंथायै साखाथि गामिनि रायजोफोरा खुद्रिखांदों । लकडाउन सोलिनाय समावबो सोरखारनि सफैनाय माइरंखौ होयै आरो नखरसेयाव साब्रै साबानि बारा मानसि दंबाबो सानै एबा सासेनोल' माइरं होनायनि अजद दैखांनायनि अनगायैबो माइरं एजेन्टखौ सोलायनो नांगौ होनना दाबि खालामदों ओन्सोलनि रायजोफोरा । बेफोर जेंनाफोरखौ बिफाननि मावख'गिरिफोरनो फोरमायसेयावबो जेबो राहा लायैखौ होननाबो अजद दैखांदों । सोरखारा हरखानाय फ्रि माइरंखौ एजेन्टा राननानै होनो नांगौबाबो साफ्रोमबो माइरं मोनगिरिफोरनिफ्राय साफायाव 500 निफ्राय 300 ग्राम माइरं लाखिनायनिबो अजद सिखारदों ।